**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ № 12**

 Днес 28.09.2023 година в 10,00 часа в Заседателна зала №2, ет.2 на Община Русе се събра комисия в състав:

 Председател: Милена Хинкова

 Зам.-председател: Николай Братованов

 Зам.-председател: Звезделина Рафаилова

Зам.-председател: Шейнур Еюб

 Зам.-председател: Ина Райчева-Цонева

Секретар: Искрен Илиев

 Членове: Миглена Ангелова

 Борислав Жечев

 Стефан Донев

 Даниела Димитрова-Янкова

Стефан Бонев

Лиляна Владимирова

Алев Али

На заседанието присъстват: Милена Хинкова - председател, Шейнур Еюб – зам.-председател, Звезделина Рафаилова – зам.-председател, Искрен Илиев – секретар, Ина Райчева-Цонева – зам.-председател, Даниела Димитрова-Янкова, Стефан Донев, Лиляна Владимирова, Алев Али, Стефан Бонев

Отсъстват: Николай Братованов – зам.-председател, Борислав Жечев,Миглена Ангелова

Налице е необходимия кворум за провеждане на заседание.

Протоколът се води от Кремена Маринова.

**ДНЕВЕН РЕД:**

1. Изменение на решение за определяне номерата за местни коалиции и инициативни комитети.
2. Поправка на фактическа грешка.
3. Назначаване на СИК
4. Входяща кореспонденция.

Гласували: „ЗА“ – Милена Хинкова, Шейнур Еюб, Звезделина Рафаилова, Искрен Илиев, Ина Райчева-Цонева, Даниела Димитрова-Янкова, Стефан Донев, Лиляна Владимирова, Алев Али, Стефан Бонев

ПРОТИВ: няма.

 **По т.1** от дневния ред комисията взе следното решение:

 ОТНОСНО: изменение на решение за определяне номерата на независимите кандидати, издигнати от инициативни комитети, и на местните коалиции, регистрирали кандидатски листи в бюлетината за гласуване в изборите за общински съветници и за кметове насрочени за 29 октомври 2023 година.

Поради липса на достъп до сайта на ЦИК, вчера по време на вземане на решението на ОИК Русе, след публикуване на Решение № 2519-МИ/27.09.2023 г. на ЦИК в 15.58 ч същото следва да бъде съобразено при определяне номерата на Местните коалиции и Инициативния комитет.

Номерата на местните коалиции и на независимите кандидати, издигнати от инициативни комитети, следват номерата в бюлетината за съответния вид избор на партиите и коалициите, регистрирани в ЦИК. Първо се подреждат номерата на местните коалиции според регистрацията им по входящия регистър  на местните коалиции за участие в изборите в ОИК, след което се подреждат номерата  на независимите кандидати съгласно поредността на регистрацията им в ОИК по входящ регистър, според решението на ЦИК.

Водим от горното и на основание чл. 87, ал. 1, т. 1 ,чл.423 ал. 2 от Изборния кодекс, и решение № 2519-МИ/27-09.2023 г на ЦИК, ОИК Русе

**Р Е Ш И:**

ИЗМЕНЯ СВОЕ РЕШЕНИЕ № 117-МИ /27.09.2023 г като ОПРЕДЕЛЯ следните Номерата на местните коалиции и на независимите кандидати, издигнати от инициативни комитети, регистрирали кандидатски листи в бюлетината за гласуване в изборите за общински съветници и за кметове насрочени за 29 октомври 2023г.

**№ 68** - МК БЪЛГАРИЯ НА РЕГИОНИТЕ ( ПП ВМРО-БЪЛГАРСКО НАЦИОНАЛНО ДВИЖЕНИЕ, ПП ПАРТИЯ КОНСЕРВАТИВНА БЪЛГАРИЯ, ПП СЪЮЗ НА ПАТРИОТИМЧНИТЕ СИЛИ „ЗАЩИТА“)

**№ 69** - БСП ЗА БЪЛГАРИЯ ( КП „ЛЕВИЦАТА!“, ПП ПОЛИТИЧЕСКО ДВИЖЕНИЕ СОЦИАЛДЕМОКРАТИ, КП АЛТЕРНАТИВАТА НА ГРАЖДАНИТЕ, ПП МИР)

**№ 70 -** Инициативен комитет за издигане на независим кандидат Галина Марианова Радкова

Проектът бе подложен за обсъждане от комисията.

Пристъпи се към гласуване:

Гласували: „ЗА“ – – Милена Хинкова, Шейнур Еюб, Звезделина Рафаилова, Искрен Илиев, Ина Райчева-Цонева, Даниела Димитрова-Янкова, Стефан Донев, Лиляна Владимирова, Алев Али, Стефан Бонев

ПРОТИВ: няма.

ОИК – Русе прие **РЕШЕНИЕ № 119 -МИ/28.09.2023 г.**

 **По т.2** от дневния ред комисията взе следното решение:

**ОТНОСНО**: Поправка на фактическа грешка в Решение № 105 от 26.09.2023г. на Общинска избирателна комисия – Русе, касаещо регистрация на кандидатска листа от 33-ма кандидати за ОБЩИНСКИ СЪВЕТНИЦИ в ОБЩИНА РУСЕ на ПП „БЪЛГАРСКИ ВЪЗХОД“ за участие в изборите за общински съветници и кметове на 29 октомври 2023 г

ОИК-Русе е приела Решение № 105 от 26.09.2023г, с което е регистрирала кандидатска листа от 33-ма кандидати за ОБЩИНСКИ СЪВЕТНИЦИ в ОБЩИНА РУСЕ на ПП „БЪЛГАРСКИ ВЪЗХОД“ за участие в изборите за общински съветници и кметове на 29 октомври 2023 г

В публикуваната таблица в решението е допусната техническа грешка, като под номер 6 е вписано лицето Мирослава Любенова Йонкова вместо заявеното от партията и прието при гласуване на решението от ОИК лице – Ивайло Валентинов Зашев, ЕГН …….., а под номер 10 е записан Александър Севдалинов Петров вместо Лиана Левоновна Шагирян, ЕГН ……….. В Регистъра на ОИК – Русе са вписани действително заявените кандидати.

Предвид изложеното и на основание чл. 62, ал. 2 от АПК и чл. 87, ал. 1, т. 14 от Изборния кодекс, Общинска избирателна комисия Русе,

**Р Е Ш И:**

Допуска поправка на фактическа грешка в Решение № 105 от 26.09.2023г. на Общинска избирателна комисия – Русе, относно регистрация на кандидатска листа от 33-ма кандидати за ОБЩИНСКИ СЪВЕТНИЦИ в ОБЩИНА РУСЕ на ПП „БЪЛГАРСКИ ВЪЗХОД“ за участие в изборите за общински съветници и кметове на 29 октомври 2023 г. като:

1. На ред 6 в таблицата от решението да се чете Ивайло Валентинов Зашев, ЕГН ………….;
2. На ред 10 от решението да се чете Лиана Левоновна Шагирян, ЕГН ………….

Проектът бе подложен за обсъждане от комисията.

Пристъпи се към гласуване:

Гласували: „ЗА“ – – Милена Хинкова, Шейнур Еюб, Звезделина Рафаилова, Искрен Илиев, Ина Райчева-Цонева, Даниела Димитрова-Янкова, Стефан Донев, Лиляна Владимирова, Алев Али, Стефан Бонев

ПРОТИВ: няма.

ОИК – Русе прие **РЕШЕНИЕ № 118 -МИ/28.09.2023 г.**

 **По т.3** от дневния ред:

ОТНОСНО: Назначаване на членовете на СИК на територията на Община Русе и утвърждаване на списъка с резервни членове, разпределение на местата в ръководството на СИК.

В ОИК Русе е постъпило писмо изх. № 24-127-1 от 27.09.2023 г. от Кмета на Община Русе, с което е предложено на основание на чл.91 ал.8 от ИК да назначим СИК на територията на Община Русе по направените предложения от партиите и коалициите, участвали в консултациите за назначаване на секционни избирателни комисии на територията на общината и утвърждаване на списъците на резервните членове. Спазен е срока по чл.91, ал.9 ИК. Към предложението е приложен подписан протокол от проведени консултации между политическите сили. В протокола е отразено, че са представени изискуемите от Изборния кодекс документи в изпълнение на изискванията на член 91, ал.1 и ал.8, т.1-4 от ИК. Видно от съдържанието на изготвения от проведените консултации протокол, между представителите на политическите партии и коалиции е постигнато съгласие за назначаване на членовете на СИК на територията на Община Русе и е утвърден списък с резервни членове. Постигнато е съгласие по отношение на местата в ръководството на СИК.

Приложените документи сочат, че са изпълнени всички изисквания на закона във връзка със свикване на консултациите, правомощията на участващите в тях представители на политически партии и коалиции и съставяне на протокол. Налице са всички предпоставки за постановяване на решение за назначаване членове на СИК по предложението.

Предвид гореизложеното и на основание чл. 85, ал.4, чл.87, ал.1, т.5, във вр. чл.91, ал.11 от ИК, ОИК Русе.

**Р Е Ш И:**

1. **НАЗНАЧАВА** състава на секционните избирателни комисии в Община Русе, предложен от кмета на Община Русе, съгласно Приложение № 1, съдържащо номера на съответната СИК, разпределението на местата в ръководството на СИК, броя на членовете на СИК от всяка партия и коалиция и имената на назначените членове.
2. **УТВЪРЖДАВА** списък на резервни членове, съгласно Приложение № 2, неразделна част от настоящото решение.
3. Издава удостоверения на назначените членове.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – – Милена Хинкова, Шейнур Еюб, Звезделина Рафаилова, Искрен Илиев, Ина Райчева-Цонева, Даниела Димитрова-Янкова, Стефан Донев, Лиляна Владимирова, Алев Али, Стефан Бонев

ПРОТИВ: няма.

 ОИК – Русе прие **РЕШЕНИЕ № 120-МИ/28.09.2023 г.**

 **По т.4** от дневния ред:

1. Писмо от кмета Пенчо Милков с вх. 122/27.09.2023 относно съхранение на хартиените бюлетини за гласуване в изборите за избиране на общински съветници и кметове за Община Русе на 29.10.2023 г.

2. Писмо от ЦИК с вх.123/28.09.2023 относно приемане на решения за заличаване и регистриране на нови кандидати

Поради изчерпване на дневния ред заседанието бе закрито в 10.10 часа.

**ПРЕДСЕДАТЕЛ: СЕКРЕТАР:**

**/М. Хинкова/ /И. Илиев/**